laion/Wikipedia-Exotic huggingface dataset:
בטיס

האם התכוונתם ל... ריאל בטיס – קבוצת כדורגל ספרדית ריאל בטיס (כדורגל נשים) – קבוצת כדורגל נשים של ריאל בטיס ריאל בטיס (כדורסל) – קבוצת כדורסל ספרדית בטיס (עיר) – שמה של קולוניה יוונית מתקופת יוון העתיקה, כיום בתומי בטיס (מצביא) – מושל עזה בתקופת כיבוש האימפריה הפרסית בידי אלכסנדר הגדול ולרי בטיס – רקדנית וכוריאוגרפית אמריקאית
הנחיית כלי טיס על הקרקע

הנחיית כלי טיס על הקרקע (באנגלית: Aircraft Marshalling) היא פעולה של הכוונת כלי טיס מאויש במהלך תנועה בשדה תעופה, מנחת או על סיפון אוניה על ידי איש צוות קרקע, קשר רדיו או אמצעים אלקטרוניים. ההנחיה כוללת הכוונה של טייסי מטוסים ומסוקים מסיום נחיתתם אל עמדת החניה שלהם וממנה עד המראתם, וכן במהלך תנועת כלי טיס לצורכי תחזוקה. טייסי מסוקים מקבלים הכוונה גם בנוגע לנחיתה והמראה. ההנחיה מיועדת לאפשר לטייסי כלי הטיס להניע אותו באופן בטוח ומדויק במרחב הקרקעי או על סיפון האונייה שבהם הוא נמצא. הדבר דרוש על מנת שתנועת כלי הטיס באותו מרחב תהיה יעילה, ובעיקר כדי שכלי הטיס לא יפגע במכשולים קרקעיים, כלי טיס וכלי רכב או אנשים, ושלא יחנה בעמדה העלולה לגרום לפגיעה שכזו על ידי כלי טיס אחרים. פגיעה מעין זו עלולה להביא לגרימת נזקי גוף ורכוש. היא עלולה גם להביא להאטת תנועת כל כלי הטיס הנעים באותו מרחב או לבלימתה, ואלו יביאו לעיכובים ולנזק כספי. ההנחיה לכלי טיס על הקרקע נעשית בדרכים שונות - ידנית, באמצעות קשר רדיו או באמצעים אלקטרוניים. ההנחיה הידנית על הקרקע נעשית על ידי איש צוות קרקע הלובש אפוד זוהר בולט ובאמצעות זוג מקלות הנחיה בצבע אדום בולט שהוא מניע באמצעות שתי ידיו, או כפפות אדומות בולטות. בלילה נעשה שימוש במקלות הנחיה זוהרים הנראים בחושך (על מנת למנוע פגיעה בשמיעתו נדרש המכוון להשתמש גם במגיני אוזניים). תנועות מקלות ההנחיה שבידי המכוון הן התקשורת החזותית בינו לבין טייסי כלי הטיס. קיימות סדרות של תנועות מוסכמות המסמלות פעולות שונות הנדרשות מכלי הטיס (נסיעה קדימה, פנייה ימינה או שמאלה, עצירה, כיבוי מנועים ועוד). סדרות התנועות נקבעו במסגרת מספר סטנדרטים שפותחו על ידי הארגון הבינלאומי לתעופה אזרחית, נאט"ו ורשות התעופה הפדרלית של ארצות הברית. יש ביניהם הבדלים קלים בין התנועות הנדרשות לסימול חלק מהפעולות. פעולה נוספת של הנחיה ידנית על הקרקע היא תנועה של רכב עקוב אחרי. בפעולה זו נוסע על מסלול ההסעה לפני כלי הטיס כלי רכב המצויד בשלט Follow me על גגו. הוא מנחה את טייסי כלי הטיס מעת סיום הנחיתה אל רחבת החניה המיועדת לו, או מרחבת החנייה ועד לכניסה למסלול הטיסה. הנחיה לכלי טיס נעשית גם על גבי סיפון נושאות מטוסים או באוניות בעלות מנחת מסוקים על ידי מלחים מצוות הסיפון. דחיפת מטוס לאחור מעמדת החנייה שלו איננה חלק מהנחיה על הקרקע, שכן במהלכה אין לטייסי המטוס שליטה בתנועתו, אשר מכוונת כולה על ידי מפעילי הרכב הדוחף. ערך מורחב – פיקוח טיסה הנחיה רבה לכלי טיס על הקרקע נעשית באמצעות קשר הרדיו בין טייסיהם לבין הפיקוח הקרקעי. בסמכותו לאשר כל תזוזה במסלולי ההסעה והטיסה והוא המורה לטייסים לאילו מסלולים להיכנס. בנמלי תעופה מסוימים נעשית חלק מן ההנחיה על הקרקע באמצעים אלקטרוניים, המחליפים את ההנחיה הידנית. דוגמה לכך היא מערכת Visual Docking Guidance System ‏(VDGS). מערכת זו קיימת בדגמים שונים, והיא מנחה טייסי מטוסים לקראת עגינה בעמדות חנייה ליד גשרי עלייה למטוס. מדיה וקבצים בנושא הנחיית כלי טיס על הקרקע בוויקישיתוף מדריך עזרים חזותיים של רשות התעופה האזרחית של בריטניה, המתייחס גם לתנועות הנחיה ידניות
ליאם פיין

ליאם ג'יימס פּיין (באנגלית: Liam James Payne; נולד ב-29 באוגוסט 1993) הוא זמר ושחקן בריטי. ב-2010 נבחן לעונה השביעית של ריאליטי השירה הבריטי "אקס פקטור", ולאחר שהודח, חזר לתחרות בלהקה עם עוד ארבעה חברים שנקראת ואן דיירקשן. לאחר שוואן דיירקשן יצאו להפסקה בשנת 2016, פיין פתח בקריירת סולו. פיין נולד לקארן וג'ף פיין בוולברהמפטון, מערב המידלנדס, הממלכה המאוחדת. כילד, סבל מהצקות בבית הספר ולכן למד איגרוף מגיל 12. הוא התחרה בריצה באופן מקצועי וגם שיחק כדורסל. הוא היה סטודנט למוזיקה ולטכנולוגיה בוולברהמפטון קולג'. בשנת 2008, כשהיה בן 15, נבחן לתוכנית הכישרונות "אקס פקטור", אך סיימון קאוול חשב שהוא עדיין לא מוכן וביקש ממנו שיחזור בעוד כמה שנים. הוא נבחן שנית ב-2010, אך לא צלח את מחנה האימונים וצורף להרכב "ואן דיירקשן". ב-1 ביוני 2017 פרסם פיין שיר סולו ראשון בשם "Strip That Down" בשיתוף עם הראפר קוואבו. שירו השני, "Get Low", בשיתוף פעולה עם זד, יצא ב-6 ביולי של אותה שנה. את שירו השלישי "Bedroom floor" הוציא ב-20 באוקטובר של אותה שנה. ב-26 בינואר 2018 יצא שירו הרביעי "For You" ביחד עם ריטה אורה. ב-20 באפריל של אותה שנה יצא שירו "Familiar", בשיתוף עם ג'יי באלווין. ב-5 באוקטובר 2018, הוא הוציא, בשיתוף פעולה עם ג'ונאס בלו ולנון סטלה את הסינגל "Polaroid"‏. השיר, בשיאו, הגיע למקום הראשון במדיה פורסט, למקום ה-12 במצעד הסינגלים הבריטי, למקום הראשון במצעד שירי הדאנס קלאב, ולמקום ה-16 במצעד שירי הדאנס קלאב. ב-18 בספטמבר 2019, הוציא, בשיתוף פעולה עם הראפר האמריקאי, א בוגי ויט דה הודי, את הסינגל "Stack It Up". ב-30 באוקטובר 2020 הוציא את הסינגל "Naughty List", יחד עם הזמרת דיקסי ד'אמליו. ב-27 באוגוסט 2021 הוציא שיר בשם "Sunshine". ב-2016 החל פיין במערכת יחסים עם הזמרת שריל, ובנם נולד במרץ 2017. ביולי 2018 נפרדו בני הזוג. כיום הוא בזוגיות עם קייט קאסידי. 2019: LP1 2018: First Time מדיה וקבצים בנושא ליאם פיין בוויקישיתוף אתר האינטרנט הרשמי של ליאם פיין (באנגלית) ליאם פיין, ברשת החברתית פייסבוק ליאם פיין, ברשת החברתית אקס (טוויטר) ליאם פיין, ברשת החברתית אינסטגרם ליאם פיין, ברשת החברתית טיקטוק ליאם פיין, סרטונים בערוץ היוטיוב ליאם פיין, במסד הנתונים הקולנועיים IMDb (באנגלית) ליאם פיין, באתר AllMovie (באנגלית) ליאם פיין, במסד הנתונים הקולנועיים KinoPoisk (ברוסית) ליאם פיין, באתר אפל מיוזיק (באנגלית) ליאם פיין, באתר ספוטיפיי ליאם פיין, באתר סאונדקלאוד (באנגלית) ליאם פיין, באתר Last.fm (באנגלית) ליאם פיין, באתר AllMusic (באנגלית) ליאם פיין, באתר MusicBrainz (באנגלית) ליאם פיין, באתר דיזר ליאם פיין, באתר Yandex.Music (ברוסית) ליאם פיין, באתר Discogs (באנגלית) ליאם פיין, באתר Songkick (באנגלית) ליאם פיין, באתר Genius ליאם פיין, באתר בילבורד (באנגלית) "Polaroid - Single by Jonas Blue, Liam Payne & Lennon Stella". Apple Music. ארכיון מ-2018-10-22. נבדק ב-22 באוקטובר 2018. {{cite web}}: (עזרה) Liam Payne announces he's releasing a Christmas single... two months early, The Sun, ‏2020-10-27 (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
טקס פרסי אוסקר ה-72

טקס פרסי אוסקר ה-72 (באנגלית: 72nd Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1999 נערך בשריין אודיטוריום שבלוס אנג'לס, קליפורניה, ב-26 במרץ 2000. השחקן בילי קריסטל הנחה את הטקס בפעם השביעית שלו. סרט הדרמה "אמריקן ביוטי" היה מועמד לשמונה פרסי אוסקר וזכה בחמישה: הסרט הטוב ביותר, הבמאי הטוב ביותר, השחקן הטוב ביותר, התסריט המקורי הטוב ביותר והצילום הטוב ביותר. כמו כן בלט סרט המדע הבדיוני "מטריקס", אשר זכה בארבעה פרסי אוסקר. במהלך הטקס הוענקו פרס אוסקר לשם כבוד לאנדז'יי ויידה, ופרס לזכר לוורן בייטי. אתר האינטרנט הרשמי של טקס פרסי האוסקר טקס פרסי אוסקר ה-72, במסד הנתונים הקולנועיים IMDb (באנגלית) רשימת הזוכים המלאה, באתר הרשמי
איטינראריום אנטונינוס

איטינראריום אנטונינוס (בלטינית: Itinerarium Antonini Augusti, מילולית: "מסלול המסע של הקיסר אנטונינוס"; נתחבר סביב שנת 300 לספירה) הוא איטינראריום (אנ') מפורסם, רישום התחנות והמרחקים לאורך דרכים שונות. הוא מתאר את הדרכים ברומא העתיקה והאימפריה הרומית, ונראה כי הוא מבוסס על מסמכים רשמיים, אולי מתוך סקר שנערך תחת שלטון אוגוסטוס קיסר. בשל נדירותם של תיעודים אחרים מסוג זה ששרדו, זהו תיעוד היסטורי בעל ערך רב. כמעט דבר לא ידוע על תאריכו או מחברו. חוקרים סבורים כי המהדורה המקורית הוכנה ככל הנראה בתחילת המאה ה-3 לספירה. אף על פי שהאיטינראריום מיוחס באופן מסורתי לחסותו של הקיסר אנטונינוס פיוס במאה ה-2, העותק העתיק ביותר ששרד יוחס לזמנו של הקיסר דיוקלטיאנוס והפטרון הקיסרי הסביר ביותר (אם אכן היה לאיטינראריום פטרון כזה), היה צריך להיות הקיסר קרקלה. הוצע שחלקו המרכזי של האיטינראריום (סעיפים 123–162) משקף צו שפורסם ברומא, שהודיע על מסעו של קרקלה למזרח, דרך הבלקן ואנטוליה למצרים, בשנת 214. האיטינראריום כולל גם שמות ומרחקים של יישובים בארץ ישראל: סיקמינה (Sycamina, ליד חיפה), קיסריה, דיוספוליס (לוד), ימניה (יבנה), אלותרופוליס (בית גוברין) ואשקלון. בין היישובים הנזכרים במצרים, מופיע גם השם "כפר היהודים" (Vico Iudaeorum), ממזרח לדלתת הנילוס. החלק הבריטי באיטינראריום ידוע בשם "איטר בריטניארום" (Iter Britanniarum), וניתן לתארו כ"מפת הדרכים" של בריטניה הרומית. ישנם 15 מסלולי מסע כאלה במסמך, המתייחסים לאזורים גאוגרפיים שונים. האיטינראריום מודד מרחקים במיל רומי, השווה 1,000 פאסום (אנ') רומיים. פאסום ("צעד") אחד היה בעצם צעד כפול: שמאל וימין. פאסום רומי לא היה זהה בכל מקום ולא ניתן לחשב אותו בדיוק ליחידות אורך מודרניות, אולם מיל רומי אחד שווה בקירוב ל-1,430 מטרים. דה סיטו בריטניאה (אנ')‏ (De Situ Britanniae; בעברית: "תיאור בריטניה", מילולית: "על מצב בריטניה"), שפורסם באמצע המאה ה-18, היה מעשה זיוף שסיפק מידע מזויף רב על בריטניה הרומית, הכולל מסלולי מסע שחפפו את איטינראריום אנטונינוס הכשר, לפעמים עם מידע סותר. האותנטיות שלו אותגרה רק בשנת 1845 והוא עדיין צוטט כמקור סמכותי עד שלהי המאה ה-19. עד אז, המידע השגוי שבו כבר חדר כמעט לכל תיאור של ההיסטוריה העתיקה של בריטניה, ואומץ אל המפות של סקר אורדננס (אנ') (מילולית: "סקר חימוש"), כאשר גנרל ויליאם רוי (אנ') ויורשיו בתפקיד האמינו כי מדובר במקור מידע לגיטימי, באותה רמה עם איטינראריום אנטונינוס. למרות שהמסמך כבר אינו מצוטט, מאחר שהאותנטיות שלו הפכה לבלתי ניתנת להגנה, המידע שלו לא הוסר באופן שיטתי מחיבורים בעבר ובהווה. מנחם שטרן - Menahem Stern, Greek and Latin Authors on Jews and Judaism, Jerusalem 1980, Vol.2, CXXXI. Itinerarium Antonini Augusti, p. 488 Menahem Stern, Greek and Latin Authors on Jews and Judaism, Vol.2, CXXXI. Itinerarium Antonini Augusti, p. 490 Menahem Stern, Greek and Latin Authors on Jews and Judaism, Vol.2, CXXXI. Itinerarium Antonini Augusti, p. 489
אריך צייזל

אריך צייזל (בגרמנית: Erich Zeisl, בשמו העברי: ברוך;‏ 18 במאי 1905 – 18 בפברואר 1959) היה מלחין יהודי-אמריקאי ממוצא אוסטרי. צייזל נולד למשפחה יהודית מן המעמד הבינוני בווינה, בן לקמילה (פייטלר) וזיגמונד צייזל. הכישרון המוזיקלי שגילה בגיל צעיר אִפשר לו להתקבל לאקדמיה למוזיקה של וינה (בניגוד לרצון הוריו) בגיל 14, אז התפרסם שירו הראשון. בשנותיו באקדמיה למד אצל ריכרד שטהר, יוזף מרקס והוגו קאודר. הוא זכה בפרס ממשלתי על מוזיקה לרקוויאם בשנת 1934, אבל מוצאו היהודי הִקשה עליו להשיג עבודה ולהוציא את יצירותיו לאור. לאחר האנשלוס ב-1938 נמלט, תחילה לפריז, שם החל לעבוד על אופרה המבוססת על "איוב", ספרו של יוזף רות, ומשם לניו יורק. בהמשך עבר להוליווד, שם עסק בכתיבת מוזיקה לסרטים, אך חש מבודד וסלד מדרישות מעסיקיו. בין הסרטים שלהם כתב מוזיקה "הדוור מצלצל פעמיים" (1946), ו"אבוט וקוסטלו פוגשים את האיש הבלתי-נראה" (1951). סגנונו של צייזל היה טונאלי בעיקרו ושמרני בהשוואה לבני-זמנו כמו ארנולד שנברג, וכיוון שכך לא סתר לגמרי את ציפיות ההלחנה לסרטים, אבל הוא שאף למשהו אחר. בשלב אחד הוזמן לערוך את המוזיקה להצגת במה, שחרגה מאוד מן הדיוק, על חייו של צ'ייקובסקי, "שיר ללא מילים". מצוקתו לנוכח העיבוד שנדרש לבצע למוזיקה כזאת (יחד עם התלאות שמלחינים מהגרים באמריקה היו קורבנות להן באותו זמן) ניכרת בבירור במכתב שכתב לחבר בשנת 1945: ”אפילו מיו, סטרווינסקי, טנסמן, נאבקים בקשיים. בלה בארטוק מת בניו יורק מרעב! [...] בשנה שעברה תזמרתי אופרטה של צ'ייקובסקי שסיפקה מחיה לשמונה חודשים, אבל למה להכניס בכוח את צ'ייקובסקי לאופרטה? [...] לשום מלחין אין חשיבות כאן.” מכל מקום, במשך הזמן הצליח צייזל למצוא משרות אקדמיות ופנאי להלחנה בסגנונו הוא. יצירותיו אלה כוללות מגוון מוזיקה קאמרית, קונצ'רטו לפסנתר, קונצ'רטו לצ'לו שנכתב בשביל גרגור פיאטיגורסקי, ומוזיקה למקהלה, סולנים ותזמורת למזמור תהילים צ"ב בעברית, שאותו הכתיר בשם Requiem Ebraico ("רקוויאם עברי"), שנכתב בשנת 1944–1945, לזכר אביו. וריאציות לתזמורת המבוססות על שיר חג המולד It Came Upon A Midnight Clear. האופרה שלו "איוב" לא הושלמה. אריך צייזל, באתר "Find a Grave" (באנגלית) אריך צייזל, במסד הנתונים הקולנועיים IMDb (באנגלית) אריך צייזל, במסד הנתונים הקולנועיים KinoPoisk (ברוסית) אריך צייזל, באתר קומפוניסטן דר גגנווארט אריך צייזל, באתר AllMusic (באנגלית) אריך צייזל, באתר MusicBrainz (באנגלית) אריך צייזל, באתר Discogs (באנגלית) גני.קומ, אריך צייזל
השולטים בעתיד (ספר)

השולטים בעתיד : הון-שלטון, טכנולוגיה, תקווה הוא ספרו של העתידן רועי צזנה, חוקר במרכז למחקר סייבר בינתחומי ע"ש בלווטניק באוניברסיטת תל אביב. הספר מתאר מגמות עומק של הפעילות האנושית בהווה ובהן הטיפול בזכויות יוצרים, התפתחות התאגידים הרב-לאומיים ואתגרי הדמוקרטיה הייצוגית ועיקרו - הצגת הסדרים חברתיים פורצי דרך וטכנולוגיות חדשניות כגון כלכלה משתפת, בלוקצ'יין והאופן שאלו יעצבו בעתיד את המבנה החברתי, צורות הממשל ואופי הכלכלה. להלן רשימת חלקי הספר: מזעור, קישוריות, בינה מלאכותית, אנרגיה ועתיד האנרגיה הסולארית, חיישנים, האינטרנט של הדברים עולם ללא פרטיות, מחשוב לביש, חוק הפטריוט, תעמולת בחירות במדינות המערב וניתוח תעמולת הבחירות של הליכוד בבחירות 2015, הסוכנות של ארצות הברית לביטחון לאומי, טרור של זאב בודד, לוחמה ביולוגית אלגוריתמי החיפוש של פייסבוק וגוגל, מיזוגים ורכישות, Airbnb, אובר, רובוטים שמחליפים בני אדם בעולם העבודה, פלוטונומיה, תאוריית קונספירציה פיצוץ אוכלוסין, חוזים חכמים, ארגוני דאו ולהקות מבוזרות, אחסון משותף של מידע, שיתוף ציבור, מדינות ענן, ויקיפדיה עמיחי שלו, קריאת השכמה לסרדינים, שבת, מוסף מקור ראשון, 30 באפריל 2017 שחר שקלש, ‏הדקו את החגורות: מה גוגל מתכננת לאנושות ב-20 השנים הבאות, באתר מעריב אונליין, 29 בספטמבר 2018
אוסטרליה באירוויזיון הילדים 2018

אוסטרליה באירוויזיון הילדים 2018 השתתפה עם השיר "Champion" אותו ביצעה יעל וונה. השיר סיים במקום ה-3 עם 201 נקודות. ב-1 בספטמבר 2018 הוכרז כי ג'יאל ונה נבחרה לייצג את אוסטרליה באירוויזיון הילדים 2018. ב-8 באוקטובר 2018 נבחר השיר "Champion" לייצג את אוסטרליה באירוויזיון הילדים 2018. ג'יאל ונה הופיעה בסדר ה-12 על הבמה, אחרי איטליה ולפני גאורגיה. השיר סיים במקום ה-3 עם 201 נקודות. אירוויזיון הילדים 2018
פורטוגל באירוויזיון הילדים 2018

פורטוגל באירוויזיון הילדים 2018 השתתפה עם השיר "Gosto de Tudo" אותו ביצעה ריטה לרנג'ירה. השיר סיים במקום ה-18 עם 42 נקודות. ב-28 בספטמבר 2018 נבחרה באופן פנימי ריטה לרנג'ירה כנציגת פורטוגל באירוויזיון הילדים 2018. פרק זה לוקה בחסר. אנא תרמו לוויקיפדיה והשלימו אותו. יש להשלים את טבלת הניקוד. ריטה לרנג'ירה הופיעה בסדר השני על הבמה אחרי אוקראינה ולפני קזחסטן. פורטוגל סיימה במקום ה-18 עם 42 נקודות. אירוויזיון הילדים 2018
אתלטיקה באולימפיאדת הנוער בואנוס איירס (2018)

תחרויות האתלטיקה באולימפיאדת הנוער בואנוס איירס (2018) התקיימו בפארק הספורט של רוקה בין ה-11 ל-16 באוקטובר 2018. בענף השתתפו שלושה 18 ספורטאים ישראלים: ורוניקה צ'יינוב, אדיסו גואדה ועמל חסנוב. כל הזמנים הם לפי הזמן המקומי (UTC-3) מדיה וקבצים בנושא אתלטיקה באולימפיאדת הנוער בואנוס איירס בוויקישיתוף אהרוני, אורן (2018-08-15). "אולימפיאדת הנוער: 18 ספורטאים במשלחת הישראלית". Ynet. נבדק ב-2024-07-18.
ג'ודו באולימפיאדת הנוער בואנוס איירס (2018)

טורנירי הג'ודו באולימפיאדת הנוער בואנוס איירס (2018) התקיימו בהיריד האולימפי בין ה-7 ל-10 באוקטובר 2018. התחרויות הורכבו מארבעה טורנירים לנערים וארבעה טורנירים לנערות. בנוסף, התקיים טורניר מעורב כשכל קבוצה ג'ודקאים מלאומים שונים. כל הזמנים הם לפי הזמן המקומי (UTC-3) נערים נערות מעורב מדיה וקבצים בנושא ג'ודו באולימפיאדת הנוער בואנוס איירס בוויקישיתוף
הוקי שדה באולימפיאדת הנוער בואנוס איירס (2018)

טורנירי ההוקי שדה באולימפיאדת הנוער בואנוס איירס (2018) התקיימו בפארק הספורט של רוקה בין ה-7 ל-14 באוקטובר 2018. התחרויות הורכבו מטורניר נערים וטורניר נערות, שכל אחד מהם הורכב מ-12 נבחרות. פרק זה לוקה בחסר. אנא תרמו לוויקיפדיה והשלימו אותו. כל הזמנים הם לפי הזמן המקומי (UTC-3)
היאבקות באולימפיאדת הנוער בואנוס איירס (2018)

טורנירי ההיאבקות באולימפיאדת הנוער בואנוס איירס (2018) התקיימו ביריד האולימפי בין ה-12 ל-14 באוקטובר 2018. התחרויות הורכבו מחמישה טורנירים לנערים בסגנון היאבקות יוונית-רומית שבכל טורניר התמודדו 6 מתאבקים, חמישה טורנירים לנערים בסגנון היאבקות חופשית שבכל טורניר יתמודדו 6 מתאבקים וחמישה טורנירים לנערות בסגנון היאבקות חופשית שבכל טורניר התמודדו 10 מתאבקות. כל הזמנים הם לפי הזמן המקומי (UTC-3)
Dark Sanctuary

Dark Sanctuary היה הרכב מוזיקלי צרפתי המנגן מוזיקת אווירה גותית (Gothic Neoclassical) ו"אופרה גותית". ההרכב הוקם בפריז ב-1996 והתפרק ב-2009. חלק משירי ההרכב הועתקו ונעשה בהם שימוש בלא רשות על ידי הראפר הגרמני "בושידו", שנגדו הם הגישו תביעה על הפרת זכויות יוצרים, בה זכו. הלהקה מנגנת מוזיקה נאו-קלאסית גותית בעלת גוון גותי עצוב ונוגה. את השירה מובילה סולנית בעלת קול סופרנו אופראי צלול והמילים מושרות לרוב בצרפתית. פירוש שם ההרכב הוא "מקלט קדוש אפל". ארקדי – קלידים (1996–2009), גיטרה (1999–2009) סומבר ציר – גיטרה באס, כלי הקשה (1998–2009) הילגריס – קלידים, גיטרה (1998–2009) דיים פנדורה – סולנית, שירה נשית (2000–2009) אלכסיס – כלי הקשה (2006–2009) מרקיז ארמייה – סולנית, שירה נשית (1996–2000) אליאן – כינור (1998–2000) מרגריט – כינור, חמת חלילים (2000–2008) Royaume Mélancolique (1999) De Lumière et d'Obscurité (2000) L'être las - L'envers du miroir (2003) Les Mémoires Blessées (2004) Exaudi Vocem Meam - Part 1 (2005) Exaudi Vocem Meam - Part 2 (2006) Dark Sanctuary (2009) Metal (2017) Funeral Cry (1998) Vie Éphémère (2002) La Clameur du Silence (promo) (2004) Thoughts: 9 Years in the Sanctuary (2005) אתר האינטרנט הרשמי של Dark Sanctuary Dark Sanctuary, ברשת החברתית פייסבוק Dark Sanctuary, באתר MusicBrainz (באנגלית) Dark Sanctuary, להקה באתר Encyclopedia Metallum (באנגלית) Dark Sanctuary, באתר דיזר Dark Sanctuary, באתר Discogs (באנגלית) Dark Sanctuary, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הרמת משקולות באולימפיאדת הנוער בואנוס איירס (2018)

טורנירי ההרמת משקולות באולימפיאדת הנוער בואנוס איירס (2018) התקיימו ביריד האולימפי בין ה-7 ל-13 באוקטובר 2018. התחרויות הורכבו משישה טורנירים לנערים וחמישה טורנירים לנערות. כל הזמנים הם לפי הזמן המקומי (UTC-3) מדיה וקבצים בנושא הרמת משקולות באולימפיאדת הנוער בואנוס איירס בוויקישיתוף
החלקה מהירה על גלגיליות להב באולימפיאדת הנוער בואנוס איירס (2018)

טורנירי ההחלקה מהירה על גלגיליות להב באולימפיאדת הנוער בואנוס איירס (2018) התקיימו בפאסאו דה לה קוסטה בין ה-7 ל-8 באוקטובר 2018. התחרויות הורכבו מטורניר נערים וטורניר נערות, שבכל אחד מהם השתתפו 12 מחליקים. כל הזמנים הם לפי הזמן המקומי (UTC-3) מדיה וקבצים בנושא החלקה מהירה על גלגיליות להב באולימפיאדת הנוער בואנוס איירס בוויקישיתוף
התעמלות באולימפיאדת הנוער בואנוס איירס (2018)

תחרויות ההתעמלות באולימפיאדת הנוער בואנוס איירס (2018) התקיימו ביריד האולימפי בין ה-6 ל-18 באוקטובר 2018. התחרויות הורכבו מארבעה מקצועות: התעמלות אקרובטית שמורכבת מטורניר זוגות מעורב המכיל 24 מתעמלים, התעמלות מכשירים המורכבת מטורניר נערים וטורניר נערות, שבכל אחד מהם השתתפו 36 ספורטאים, התעמלות אמנותית המורכבת מטורניר יחידות לנערות המורכבת מ-36 מתעמלות, וטרמפולינה המורכבת מטורניר נערים וטורניר נערות, שבכל אחד מהם השתתפו 12 ספורטאים. מדיה וקבצים בנושא התעמלות באולימפיאדת הנוער בואנוס איירס בוויקישיתוף
Life, Above All

החיים, מעל הכל (באנגלית: Life, Above All) הוא סרט קולנוע דרום אפריקאי מסוגת דרמה משנת 2010 בבימויו של אוליבר שמיץ. הסרט הוקרן לראשונה בפסטיבל הקולנוע בקאן 2010 והיה מועמד בטקס האוסקר ה-83 לפרס האוסקר לסרט הזר הטוב ביותר. בעיירה הקטנה אלנסדורן, בדרום אפריקה, לא הרחק מיוהנסבורג, מתגוררת צ'אנדה בת ה-12. צ'אנדה היא תלמידה צעירה ומבטיחה עם עתיד מזהיר, אבל חייה משתנים באופן דרמטי כאשר אחיינה התינוק מת באופן במפתיע. אמה של צ'אנדה, ליליאן, חולה ומתחילה לגסוס בהדרגתיות ואילו אביה החורג מתמכר לאלכוהול, מה שמשאיר את הנערה הצעירה לטפל בשני אחיה הקטנים. בינתיים, בעיירה מתפשטת השמועה כי הסיבה האמיתית למוות במשפחתה של צ'אנדה היא איידס. אם כי המילה "איידס" אינה נאמרת בקול רם עד סוף הסרט. בתגובה לכך, דודתה, טאפה, עושה כל שביכולתה כדי לעזור לליליאן לעזוב את העיר. צ'אנדה, מנסה להתמודד עם הנידוי הקהילתי של משפחתה במהלך הסרט ומבקשת הסברים מדודתה אך נתקלת במבוי סתום. למעשה, הסרט משקף את התעקשותם של הדרום אפריקאים, עד לשנים האחרונות, לשלול את המציאות של התפשטות האיידס ולהכחישה. עד שכל משפחה הקשורה למחלה על ידי שמועה או רכילות נחשבת כמנודה, כפי שניתן לראות בסרט. עם פתיחת הסרט צ'אנדה מבקרת אצל הקברן כדי לבחון את ארונות הקבורה הזולים שיש ברשותו. כילדה בת 12 היא עושה כל שביכולתה כדי לשמור על משפחתה מלוכדת ולדאוג לאחיה הקטן, שימשיך ללמוד בבית הספר. הלב הטוב שלה מופגין על ידי ידידותה עם חברה בשם אסתר, אשר נאלצת לתוך זנות כדי לשרוד. הטרגדיה של דרום אפריקה הייתה כי הנשיא לשעבר ת'אבו מבקי התעקש להכחיש את הסיבות לאיידס ולקדם טיפול באיידס, ולכן רבים שסבלו ומתו מאיידס יכולים היו למנוע זאת. זה תרם לאקלים של בורות ומסתורין סביב המחלה, אשר רק הגדילה את התפשטותה. קומוסטו מנייקה בתפקיד צ'אנדה קיאובאקה מקאנייה בתפקיד אסתר מקולו הרייט לנבה בתפקיד גב' טאפה לראטו מוולסה בתפקיד ליליאן האם טינה מונומזאנה בתפקיד דודה אליזבת אורבי פולו בתפקיד ג'ונה מאפסקה מת'בה בתפקיד אייריס קגמוסטו דיטשווני בתפקיד דודו רמי צ'ואנה בתפקיד דודה רות "Life, Above All", במסד הנתונים הקולנועיים IMDb (באנגלית) "Life, Above All", באתר נטפליקס "Life, Above All", באתר AllMovie (באנגלית) "Life, Above All", באתר Rotten Tomatoes (באנגלית) "Life, Above All", באתר Box Office Mojo (באנגלית) "Life, Above All", באתר Metacritic (באנגלית) "Life, Above All", במסד הנתונים הקולנועיים KinoPoisk (ברוסית) "Festival de Cannes: Life, Above All", festival-cannes.com, ‏2011-01-09 (Le secret de Chanda (2010, IMDb.com, Inc, ‏11 במרץ, 2011 Roger Ebert, LIFE, ABOVE ALL, rogerebert.com, ‏31 באוגוסט, 2011
ניהוג אלומה

ניהוג אלומה (גם היגוי אלומה, באנגלית: Beam Steering) היא היכולת לשנות את הכיוון של האונה הראשית של עקום קרינה של אנטנה. במערכות מכ"ם ותקשורת רדיו מערכות, היגוי אלומה עשוי להתבצע על ידי מיתוג של אלמנטים המרכיבים את האנטנה, או על ידי שינוי יחסי של המופע של אותות RF המוזנים לאלמנטים המרכיבים את האנטנה. באקוסטיקה, היגוי אלומה משמש כדי לכוון את הצליל ביציאת הרמקולים למיקום ספציפי בתוך אזור החשוף אל הרמקולים. היגוי האלומה נעשה על ידי שינוי העוצמה והמופע של שניים או יותר רמקולים המותקנים יחדיו, שינוי אשר גורם להתאבכות בצורה הרצויה. מבחינה מסחרית, סוג של זה רמקול מכונה מערך קווי. טכניקה זו כבר נמצאת בשימוש במשך שנים רבות, אך לאור התפתחויות בתחום של עיבוד אותות דיגיטלי, הטכנולוגיה זמינה גם בצורת מוצרים מסחריים. אחד המוצרים הראשונים בתחום נמכר בתחילת 1990 על ידי דוראן אודיו, שהשיקה את הטכנולוגיה בשם DDC (ראשי תיבות של Digital Directivity Control - בקרת כיווניות דיגיטלית). במערכות אופטיות, ניהוג אלומה יכול להתבצע על ידי שינוי של מקדם השבירה של מדיום שדרכו אלומה מועברת, או על ידי שימוש במראות, מנסרות, עדשות, או שימוש בסריג עקיפה, או בצורה מכנית. עיצוב אלומה אלקטרואופטיקה ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
דרכון לאלג'יר

דרכון לאלג'יר (בצרפתית: Né quelque part, "נולד איפשהו") הוא סרט קולנוע צרפתי-אלג'ירי משנת 2013, מסוגת קומדיה דרמטית, אשר הופק על ידי Kissfilms ו-Quad Films. הסרט בוים ונכתב על ידי מוחמד חמידי, יחד עם כתיבתו של אלן-מישל בלאן, הופק על ידי ג'מאל דבוז, ניקולס דובל אדסובסקי, יאן זינו ולורן זיתון, צולם על ידי אלכס למרק, נערך על ידי מריון מונייר והולחן על ידי ארמנד עמר. הקרנת הבכורה של הסרט התרחשה בצרפת ב-19 ביוני 2013. ב-20 בפברואר 2014 הסרט החל להיות מוקרן בבתי הקולנוע בישראל, לאחר שהוקרן בספטמבר של שנה לפני כן בפסטיבל הסרטים הבינלאומי חיפה, שם היה גם מועמד לפרס, בנוסף למועמדות בפסטיבל הקולנוע בקאן. שפות הסרט הן צרפתית וערבית, ואורכו כ-82 דקות. ב-23 באוקטובר 2013 הסרט הופץ לצפייה ביתית ב-DVD ובלו-ריי. פריד הוא סטודנט למשפטים בן 28 ממוצא צרפתי-אלג'ירי, אשר הוריו עלו מאלג'יריה לצרפת. פריד, שמשמש כגאווה למשפחתו, מעולם לא היה מחובר לשורשיו האלג'יריים, והוא מתכנן לעבור לגור יחד עם אודרי, בחורה צרפתייה איתה הוא יוצא, לצער הוריו. לצערו של פריד, תוכניותיו נקטעות כאשר אביו נהיה חולה לאחר שקיבל מכתב המתריע על הרס בית המשפחה המקורי שבנה באלג'יר. פריד מחליט לנסוע לעיר הולדת הוריו כדי לעצור את הרס הבית, שם הוא פוגש את בן דודו שיש לו אותו שם כמו שלו, אשר עוזר לו עם הבירוקרטיה המקומית. תאופיק ג'לאב – פריד הצרפתי ג'מאל דבוז – פריד האלג'יראי אלכסנדר סקטר – סקטר מליק בעטלה – קיקים ז'ולי דה בונה – אודרי מוראד זאווי – מוסטפא זינד עובאיד – סמירה פטשה בוימד – פתח מלזה בוזיד – סוניה מוחמד מאג'ד – חאג' פהד בנצ'מסי – נורדין מילוד חטיב – האמה ברהים פרידה רחואדג' – זוהרה מוחמד חמידי, במאי ואחד מכותבי הסרט, כתב את הגרסה הראשונה של הסרט לפני שחזר מצרפת לאלג'יריה מסיבות אישיות בשנת 2005. החל משנת 2010 הוא החליט לחדש את הכתיבה, וכתב את הסרט מחדש יחד עם אלן-מישל בלאן, אשר אהב את עבודתו על הסרט "תחיה ותהיה". הסרט צולם במרוקו, אף על פי שעלילתו מתרחשת באלג'יריה. איתן כתב בבלוג שלו "איתן - קולנוע בראש צלול" שהסרט נעים ומעלה חיוך, ושהפריע לו שג'מאל דבוז לא קיבל הרבה זמן מסך. אורי קליין כתב באתר "הארץ" שעלילת הסרט מוחמצת, והדרך הקולנועית שבה העבירו אותה לא מעניינת. שמוליק דובדבני כתב באתר "ynet" שהסרט רדוד ופשטני, כמו כן שהוא כושל "בכל הנוגע לפרמטרים בסיסיים של עלילה". אתר האינטרנט הרשמי של דרכון לאלג'יר דרכון לאלג'יר, ברשת החברתית פייסבוק דרכון לאלג'יר, ברשת החברתית אקס (טוויטר) "דרכון לאלג'יר", במסד הנתונים הקולנועיים IMDb (באנגלית) "דרכון לאלג'יר", במסד הנתונים הקולנועיים KinoPoisk (ברוסית) לורליי קולין-מורו, NÉ QUELQUE PART, באתר Abus de Ciné דרכון לאלג'יר, באתר סרט איתן, פסטיבל חיפה 2013: דרכון לאלג'יריה, בבלוג איתן - קולנוע בראש צלול, 20 בספטמבר 2013 הכרזה על הפצת הסרט לצפייה ביתית, ברשת החברתית פייסבוק, 23 באוקטובר 2013 לורליי קולין-מורו, NÉ QUELQUE PART, באתר Abus de Ciné אורי קליין, העלילה המוחמצת של "דרכון לאלג'יר", באתר הארץ, 24 בפברואר 2014 שמוליק דובדבני, "דרכון לאלג'יריה": הגירה שלילית, באתר ynet, 27 בפברואר 2014